钦定古今图书集成/历象汇编/历法典/第106卷 > 《新法历书四》 > 图
## 钦定古今图书集成/历象汇编/历法典/第106卷 > 《新法历书四》 > 图

如上图甲乙为南北极丙丁为赤道丑寅为地平春秋分两日日在戊为黄赤道之交则地平上下圈分等过春分日渐北如至辛壬距等圈则丑寅地平分昼夜于子过秋分日渐南如至己庚距等圈则地平分昼夜于癸上下皆不等

又一岁之中，凡两昼之距、两至等，则其昼分之长短
亦等。凡两昼之距、两分等，即一在赤道南，一在赤道
北，其距度等，而此日之昼与彼日之夜等。

凡球愈欹极，愈高即高至。〈不曰冬夏至而曰高至通南北言之〉之日愈
长。

凡正球之南北阔度等，欹球则否。

凡正球之二至日中时，其高下恒相等；欹球，则否。日
中时，其二至，一甚高、一甚低。

论平球，则以半年为一昼，以半年为一夜。何者？北极
与顶极合，即赤道与地平亦合。故九十距等圈，从赤
道迄一至，皆在地平上，其在下亦如之也。其表恒作
无穷，及最长影不作短影。每日为一周，亦作十二时
或二十四，但百八十周恒在昼耳。

论朦胧

早为晨分，暮为昏分，或并曰“晨昏” ，或省曰“朦” ，曰“朦影” 、朦度。

太阳在二点，二点之距一至等，其朦亦等，何者？去至
等则同在一距等圈上故。

若二点之距一分等，其朦不等，孰大孰小？近于上极
者则大，远则小。

北极出地处，则北六宫之朦大于南六宫，南极出地
处反是。

北极出地处，太阳在北六宫愈近夏至，朦愈大，迄夏
至极大，过夏至渐小。南方近冬至愈大，迄冬至则极
大，过冬至渐小。北极出地处迄冬至不极小，极小者，
在赤道冬至之间。南方迄夏至不极小，极小者，在赤
道夏至之间。

太阳在北六宫，愈北朦愈大。

平球之处，其太阳入地低度不过二十三，去朦度之
十八未远也。故其晨昏最长。一年之中，明多于晦，几
乎不夜。

正球上两点，在赤道南北，其距赤道等，其朦亦等；其
距赤道不等，其朦亦不等。孰大？愈远赤道者愈大，故
“二至之朦甚大，二分之朦甚小。”

问：“欹球北极出地处之朦，夏至极大，而冬至不极小，
极小者在赤道冬至之间，然则安在？”曰：“此在秋分之
后，特随地不同，皆在分后至前，不在其日也。如北极
出地四十度，春分则六刻三十三分，夏至八刻六十
分，秋分六刻三十三分，冬至则七刻，最小者六刻二
十六分有奇，在寒露之中，候五日也。”〈有本表〉

太阴篇第五

五纬在二曜之上，今先太阴者何故？一、凡论年月日
时，皆以二曜定之。二、其理较五纬特为易明。三，太阴
体大，昼时亦见；四、太阴之能力亚于太阳，五纬无能
及之。

从本体论

论太阴之形象本是圆体，与太阳同，虽有晦朔弦望，
不害为圆，详见《后论》。

论太阴之大“太阴去人时近时远，折取中数八，其地
半径自之，得六十四半，径为三十二全径”，是太阴去
地之中数也。

其视径去人愈近愈大，愈远愈小，折取中数，亦得半
度，与太阳等。

其本径则小于地球地之容大于月约三十倍也